রুশ ভাষা থেকে অনুবাদ: 


টি ইদুরছানা _একটির নাম নড়ন আর একটির নাম চড়ন, আর এক 
সুক্ঠ মোরগ-_ তিনজন মিলে সুখে স্বচ্ছন্দে বাস করত। ইদুরছানারা 
খায়দায় নাচে গায় _ দিনরাত নড়ে চড়ে ডিগবাজী খায়। ভোর না 


একদিন উঠোন ঝাঁট দিতে দিতে মোরগ দেখে মাটিতে একটা ছোট্ট গমের শীষ 
পড়ে আছে। শীঘটা কুড়িয়ে নিয়ে হেঁকে বলল-_-'কক্কর কঁ, নড়ন চড়ন, ইদিকে আয়, 
দেখে যা কি কুড়িয়ে পেলাম'। 


৯ সস 


দৌড়ে এল নড়ন চড়ন, দেখেশুনে বলল _ 
“ঝাড়াই মাড়াই করতে হয়?। 

মোরগ বলল -_'করতে ত' হয়, কিন্ত করবে কে?" 
নড়ন চেঁচিয়ে উঠল--'আমি পারব না, বাপু!” 
চড়ন চেঁচিয়ে উঠল _- “আমিও পারব না, বাপু!" 


মোরগ বলল __ "আচ্ছা আচ্ছা, আমিই না হয় ঝাড়াই মাড়াই করছি'। 
এই বলে সে ঝাড়াই যাড়াই করতে বসে গেল। 
ওদিকে নড়ন চড়ন ডাংগুটি খেলা জুড়ে দিল। 


ঝাড়াই মাড়াই হলে পর মোরগ হীকল-_- 

“কর কঁ, নড়ন চড়ন, ইদিকে আয়, দেখে যা কত গম পেলাম!” 
দৌড়ে এল নড়ন চড়ন, দেখেশুনে একসাথে কিচ কিচ করে উঠল-_ 
“এবার ময়দা কলে. নিয়ে যেয়ে পিষে আনতে হয়!” 

মোরগ বলল _ “আনতে ত+ হয়, কিন্ত নিয়ে যাবে কে?" 

নড়ন চেঁচিয়ে উঠল _-“আমি পারব না, বাপু!” 

চড়ন চেঁচিয়ে উঠল-- “আমিও পারব না, বাপু!” 


বে বরকতের রিকি বের কর ক বের 


যোরগ বলল -- “আচ্ছা আচ্ছা, আমিই না হয় যাচ্ছি যয়দা কলে'। 

ছালায় গমকটা তরে মোরগ চলল ময়দা কলে। 

ইদুরছানারা লাফালাফি জুড়ে দিল। একজন উচু হয়ে থাবা পেতে বসে আর 
একজন তার পিঠের ওপর দিয়ে লাফিয়ে যায়, তারপর দুজনেই হেসে কুটি পাটি হয়। 


জি 

ময়দা কল থেকে ফিরে মোরগ হাকল _ 

“নডন চড়ন, দেখে যা পেলাম কত ময়দা,। 

দৌড়ে এল নড়ন চড়ন, দেখে খুশীতে ফেটে. পড়ল দুতাই_ 

“বাঃ বাঃ, মোরগ ভাই, সত্যিই তোর জুড়ি নাই! এবার ময়দা মেখে পিঠে বানাতে হয়!? 
মোরগ বলল--'বানাতে ত' হয়, কিন্ত ময়দা মাখবে কে?” 

দূতাইয়ের এক রা। 

নড়ন বলে_'আমি পারব না, বাপু!” 

চড়ন বলে _'আমিও পারব না, বাপু!" 


মোরগ ভেবে চিন্তে বলল _ 

'তা হ'লে ত' দেখছি আমাকেই ময়দা মাখতে হয?। 

মোরগ নিজেই যয়দা যাখল, তারপর কাঠ ফেঁড়ে উনুনে আঁচ দিল _ আঁচ উঠতেই 
উনুনের ওপর তাওয়া চাপিয়ে পিঠে ভাজতে বসল। 

ইদুরছানারাও বসে রইল না-_ নাচল কৃঁদল গান গাইল। 


ডুক্্ছু 

১০ 


যোরগ যেই পিঠে ভেজে থালায় রাখল অমনি সুট সুট করে এসে হাজির নড়ন 
চডন, ডাকার পর্যন্ত তর সইল না। 


নড়ন চি চি করে বলল--'ইস, কি খিদেটাই না পেয়েছে!” 

চড়ন চি চি করে বলল-_“বাববা:, খিদেয় নাড়ী,ডি হজম হবার জোগাড!? 
ঝটতি পটাতি পাতা পেডে গ্যাট হয়ে বসল দুতাই। 

তখন মোরগ বলল _ 


ছেভচেতেমেভত ডিজে তেতেতেত্ 


রঃ 2১,১১১ ১১৫ 

১১ 


“দীড়া দাড়া, প্রথমে আমার কথার জবাব দে, গমের শীষ কুড়িয়ে পেল কে?" 
নড়ন চড়ন চিৎকার করে বলল-_ “তুই, আবার কে!” 

'ঝাড়াই মাড়াই করল কে?' 

“তুই-ই করলি” _ গলার স্বর এক পর্দা নামল নড়ন চড়নের। 

“ময়দা কলে নিয়ে যেয়ে পিঘে আনল কে?” 

মিহি গলায় নড়ন চড়ন বলল-_'তুই-ই!” 

“ময়দা মাখল, কাঠ ফাঁড়ল, উনুন জালাল আর পিঠে ভাজল কে?' 
একেবারে নীচু গলায় চি' চি করে দুভাই বলল -_- “সবই তুই করলি!” 
'আর তোরা কি করলি?? 

কি বলবে নড়ন চড়ন? বলার কিছুই নেই যে! 

পাতা গুটিয়ে উঠে ওটি গুটি কেটে পড়ল দুজনে, মোরগ ওদের ফিরে ডাকলও না। 
এমন আলসে নিক্ষর্মার টেঁকিদের ডেকে পিঠে খাওয়াবে কে! 


গু গছ. 
১৪৪১৪৬৪৯৬৪৪ 

